Here is a page extracted from Wikipedia that may contain CSS, HTML, and a lot of unformatted text.

Title: Nazismo
Content: O nazismo u nacionalsocialismo (de l'alemán Nationalsozialismus) ye a ideolochía y practicas d'o Partiu Nazi d'Adolf Hitler; y as politicas adoptatas por o gubierno de l'Alemanya Nazi dende l'anyo 1933 dica 1945, un periodo tamién conoixito como Tercer Reich. O nombre oficial d'o partiu yera Nationalsozialistische Deutsche Arbeiterpartei (NSDAP) — “Partiu Nacional Socialista d'os Treballadors Alemans”. O nacionalsocialismo yera relacionato con o faixismo, encara que bels autors l'han considerato a versión mas radical y violenta d'iste, sobre tot por as consideracions racistas, especialment antisemitas. Belatros elementos definidors d'ista ideolochía son l'antiparlamentarismo, o nacionalismo etnico, a oposición a lo liberalismo social, politico y economico, l'anticomunismo, u a euchenesia de "vida no mereixedora de vida" que remató con l'Holocausto.

O termin nazi lo creyó lo ministro de propaganda Joseph Goebbels, fendo-lo servir ta referir-se a los miembros d'o suyo partiu, o Partiu Nacionalsocialista d'os Treballadors Alemans (NSDAP), mientres un d'os suyos descursos. Dende allora, a palabra nazi prencipió a emplegar-se ta tot o que se relacionaba con o rechimen e a ideolochía nacionalsocialistas. O descurso nazi promulgaba a conquiesta de Lebensraum ("espacio vital") ta la raza aria, amás d'a desaparición de toz os individuos, grupos y etnias consideratos indeseyables por o Tercer Reich, que remató con un chenocidio a gran escala, con a creyación de campos de concentración y campos d'exterminio.

Referencias

Se veiga tamién 
Tercer Reich
Nueit d'os cutiellos largos
Nueit d'os vidres trencatos
Totalitarismo
Neonazismo

Nazismo